Sicut indubitanter fides credentium tenet, ita et Christi benignitas mortalibus consulit. Quapropter ego Otgerius dono Deo et sanctis apostolis ejus Petro necnon et Paulo aliquid de juris meis propinquitatis, hoc est curtilus qui conjacet in villa Quintiacho, et quicquid ad ipsum curtilum aspicit vel aspicere videtur: eo tenore, ut quamdiu vixero teneam et possideam, et in vestitura tres sextarios de vino persolvam, et faciant rectores Sancti Petri Cluniensis monasterii post meum discessum quicquid facere voluerint, absque ulla contraditione; et si quis aliquam calumniam inferre voluerit, non vindicet quod reppetit, sed iram Dei omnipotentis incurrat. S. Otgerii, qui hanc donationem fieri jussit. S. Hugoni. S. Anscherici. S. Duranni. S. Alberici presbiteri. S. Arulfi.